Ako sa stanem mormonom?
Prvým krokom je stretnutie s misionármi. Naučia vás základné body viery a praktiky Cirkvi Ježiša Krista Svätých neskorších dní. Môžu tiež odpovedať na všetky vaše otázky týkajúce sa Cirkvi a informovať vás, čo sa od jej členov očakáva.
Mali by ste tiež začať navštevovať bohoslužby. Nájdete radosť z príslušnosti ku komunite ľudí, ktorí sa o seba navzájom starajú a snažia sa nasledovať príklad Ježiša Krista.
Keď budete pripravení vstúpiť do Cirkvi, môžete sa rozhodnúť, že budete pokrstení a stanete sa oficiálnym členom. Pokrstiť vás môžu misionári alebo niekto, koho ste spoznali v cirkvi.
Podobne ako Biblia má aj Kniha Mormonova veľa autorov. Je to zbierka denníkov a histórie, ktoré sa odovzdávali od jedného pisateľa k druhému v priebehu asi 1 000 rokov. Prvým autorom je prorok Nefi, ktorý opustil Jeruzalem so svojou rodinou v roku 600 pred Kristom a prišiel do Amerík. Nefi odovzdal záznam svojmu mladšiemu bratovi, ktorý ho potom dal svojmu synovi. Každý autor dal záznam vždy niekomu, komu dôveroval. Mormon je meno proroka, ktorý spojil všetky záznamy do jednej knihy. Preto sa tento záznam nazýva Kniha Mormonova.
V roku 1823 bol Joseph Smith privedený k týmto starodávnym záznamom a preložil ich mocou Božou.